พอดีไปปรึกษาคุณเรื่องการเตรียมพร้อมตั้งครรภ์มาค่ะ คุณให้กรดโฟลิกมาทานค่ะ หลังทานไป 2-3 วัน มีอาการทานอาหารมากขึ้นค่ะ หิวอยู่ตลอดค่ะ และมีอาการเหนื่อยร่วมด้วยค่ะ เวลาที่ต้องเดินหรือขยับตัวค่ะ ไม่ทราบว่าใช่ผลข้างเคียงป่าวค่ะ และมีผลดีหรือผลเสียค่ะ
สวัสดีค่ะ กรดโฟลิกเป็นวิตามินบำรุงเลือดชนิดหนึ่ง เพื่อทำให้เม็ดเลือดแดงสมบูรณ์แข็งแรงในหญิงตั้งครรภ์ และอาจช่วยป้องกันการแท้งบุตร ความพิการแต่กำเนิดเกี่ยวกับสมองและกระดูกสันหลังของทารกได้โดยควรใช้ยาให้ถูกต้องตามคำสั่งแพทย์อย่างเคร่งครัด ไม่รับประทานยาเกินกว่าปริมาณหรือยาวนานเกินกว่าที่แพทย์กำหนด ผลข้างเคียงที่อาจเกิดจากการใช้ยาชนิดนี้ที่พบได้เช่นเวียนศีรษะ ไม่อยากอาหาร เรอ ท้องอืด เหมือนมีแก๊สในกระเพาะอาหาร รู้สึกขมปาก รู้สึกตื่นเต้น กระสับกระส่าย แปรปรวน เป็นต้นดังนั้นจากอาการที่กล่าวมาเรื่องหิวตลอดนั้น อาจจะยังไม่ใช่ผลข้างเคียงของกรดโฟลิกได้โดยตรงค่ะ แนะนำแจ้งแพทย์ที่ดูแลให้ทราบเพื่อหาสาเหตุอื่นๆต่อไปอีกครั้งเช่นความผิดปกติของไทรอยด์ หรือการเปลี่ยนแปลงของร่างกายตามปกติในขณะตั้งครรภ์ หากอาการป่วยเหล่านี้ไม่หายไป ไม่ดีขึ้น เป็นมากจนรบกวนการใช้ชีวิตประจำวัน ควรรีบไปพบแพทย์